Мицов је први пут заиграо за сениорску репрезентацију Србије током припремног периода за Светско првенство у кошарци 2014. Ипак шест дана пре почетка првенства, на пријатељској утакмици са Новим Зеландом, дошао је у сукоб са селектором Сашом Ђорђевићем, након чега је одстрањен из националног тима. Селектор је изјавио да је Мицов завршио репрезентативну каријеру, док је Мицов изјавио да поштује одлуку селектора и да не жели да улази у даље полемисање са селектором.